**projektas**

**reg. Nr. T-80**

**2.12.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO PASVALIO RAJONO SAVIVALDYBĖS ADMINISTRACIJOS DALYVAVIMUI 2014–2020 m. Pasvalio rajono vietos plėtros strategijos VIETOS PROJEKTŲ įgyvendinimE**

2022 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, atsižvelgdama į Bendruomenių inicijuotos viensektorės kaimo vietovių vietos plėtros strategiją, įgyvendinamą pagal Lietuvos kaimo plėtros 2014–2020 metų programos priemonę „Leader“ 2016 m. gegužės 9 d. Nr. 42VS-KP-15-1-06783/2016/6 paramos sutartimi, pasirašyta tarp Nacionalinės mokėjimo agentūros prie Žemės ūkio ministerijos ir Pasvalio rajono vietos veiklos ir į Pasvalio rajono savivaldybės tarybos 2012 m. lapkričio 28 d. sprendimą Nr. T1-255 „Dėl įstojimo į asociaciją „Pasvalio rajono Vietos veiklos grupė““, Pasvalio rajono savivaldybės taryba nusprendžia:

1. Pritarti Pasvalio rajono savivaldybės administracijos dalyvavimui partnerio teisėmis 2014–2020 m. Pasvalio rajono vietos plėtros strategijos vietos projektų įgyvendinime pagal 2014–2020 m. Pasvalio rajono vietos plėtros strategijos II prioriteto „Bendruomenių veiklos įvairinimas, bendruomeniškai svarbios veiklos rėmimas“, VPS priemonę „Partnerystės įgūdžių plėtojimas, savanorystės skatinimas“ (kodas LEADER-19.2-SAVA-8).

2. Prisidėti prie 2014–2020 m. Pasvalio rajono vietos plėtros strategijos projektų įgyvendinimo Pasvalio rajono savivaldybės biudžeto lėšomis iki 3 500 Eur.

3. Įgalioti Pasvalio rajono savivaldybės administracijos direktorių pasirašyti jungtinės veiklos (partnerystės) sutartis su paraiškų teikėjais.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus vyriausioji specialistė

Monika Butaitienė

2022-04-07, tel. Nr. 8 627 49162

Suderinta DVS Nr. RTS-93

Pasvalio rajono savivaldybės tarybai

**AIŠKINAMASIS RAŠTAS**

**Dėl prisidėjimo prie 2014–2020 m. Pasvalio rajono vietos plėtros strategijos VIETOS PROEJKTŲ įgyvendinimo**

**2022-04-07**

Pasvalys

1. **Problemos esmė.**

Pasvalio rajono vietos veiklos grupė (toliau – VVG), kurios nariu yra Pasvalio rajono savivaldybė pagal 2014–2020 m. Pasvalio rajono vietos plėtros strategiją (toliau – VPS) renka vietos projektus. II prioriteto VPS priemonė „Partnerystės įgūdžių plėtojimas, savanorystės skatinimas“ (kodas LEADER-19.2-SAVA-8) vietos projektų įgyvendinimui reikalingas 20 proc. kofinansavimas.

Priemonės „Partnerystės įgūdžių plėtojimas, savanorystės skatinimas“ tikslas.

Įvertinant Pasvalio rajono nevyriausybinių organizacijų (toliau – NVO) finansines galimybes, o iš Pasvalio rajono savivaldybės pusės nesudarius tam reikiamų sąlygų, minėta VPS priemonė galimai bus neįgyvendintos ir nepasiekti VPS užsibrėžti rodikliai, neįsisavintos ES paramos lėšos. Nepasiekus VPS numatytų rodiklių ir prisiimtų įsipareigojimų, teisės aktų nustatyta tvarka numatytos sankcijos.

**2. Sprendimo projekto tikslai ir uždaviniai.**

Sprendimo tikslas – prisidėti prie vietos projekto rėmimo. Pasvalio rajono savivaldybės administracijai Vietos projektų įgyvendinime tampant partneriu ir užtikrinant reikiamą piniginę paramą.

Sprendimo uždaviniai – prisidėti 20 proc. prie projekto, kuris padės plėtoti žmogiškuosius išteklius, ugdyti socialinį-kultūrinį kaimo gyventojų potencialą, stiprinti kaimo gyventojų interesus atstovaujančių organizacijų gebėjimus spręsti vietos problemas. Ši priemonė yra **ne pelno.** Tinkami paramos gavėjai gali būti tik Pasvalio rajone registruoti ir veiklą vykdantys VVG teritorijoje viešieji pelno nesiekiantys juridiniai asmenys: kaimo bendruomenės, jaunimo ir kitos nevyriausybinės organizacijos, viešosios įstaigos, kurių viena iš steigėjų nėra savivaldybė ir valstybė. VPS paramos lyginamoji dalis sudaro iki 80 proc.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Priėmus šį sprendimo projektą bus sudarytos sąlygos sklandžiai įgyvendinti VPS ir pasiekti numatytus rezultatus bei rodiklius.

**4. Skaičiavimai, išlaidų sąmatos, finansavimo šaltiniai.**

VPS ir Vietos projektų įgyvendinimo laikotarpis numatytas iki 2024 m. lapkričio 20 d.

II prioriteto priemonei „Partnerystės įgūdžių plėtojimas, savanorystės skatinimas“ (kodas LEADER-19.2-SAVA-8) liko nepanaudota 14 000 Eur, t. y. 1 vietos projekto lėšos. Paramos lyginamoji dalis sudaro iki 80 proc. Reikalingas 20 proc. kofinansavimas – 3 500 Eur. Bendra projekto vertė siekia 17 500 Eur.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 3 dalyje. Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**7. Sprendimo projekto antikorupcinis vertinimas.**

Teisės akto projektas antikorupciniam vertinimui neteikiamas.

**8. Sprendimo projekto iniciatoriai ir asmuo atsakingas už sprendimo vykdymo kontrolę.**

Strateginio planavimo ir investicijų skyriaus vyriausioji specialistė Monika Butaitienė.

Strateginio planavimo ir investicijų skyriaus vyriausioji specialistė Monika Butaitienė